《送潘廷俊任广东德庆州州同知二首 其一》
明代·张弼

少年同醉鹿鸣歌，今日相看鬓欲皤。老我归田空岁月，羡君仕欲任风波。

梧江东注海无际，梅岭南来春更多。圣主安民重州郡，好随徵诏上銮坡。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。